มอบทองหลวงตา12.5ตัน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

ลูกศิษย์เตรียมส่งมอบให้ธปท. ค้านรัฐล้วงคลังหลวงชำระหนี้
โพสต์ทูเดย์ — ลูกศิษย์หลวงตามหาบัวพบผู้ว่าการ ธปท. บริจาคทองคำ ก่อนหารือ รมว.คลังอีกรอบ
คณะลูกศิษย์หลวงตามหาบัว ญาณสัมปันโน แห่งวัดป่าบ้านตาด จ.อุดรธานี ทั้งประชาชนและพระสงฆ์ประมาณ 20 คน ได้เดินทางมาพบกับนายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) แจ้งว่าการนำทองคำจากโครงการช่วยชาติ โดยหลวงตามหาบัว ญาณสัมปันโน มามอบเข้าคลังหลวง
พระครูอรรถกิจนันทคุณ หรือพระอาจารย์นพดล นนทโน เจ้าอาวาสวัดป่าดอยลับงา จ.กำแพงเพชร กล่าวว่า จะนำทองคำบริจาคเข้าคลังหลวง (ทุนสำรองพิเศษ) เพิ่มเติม รวม 1,001 แท่ง แท่งละ 12.5 ตัน หรือรวมแล้วเท่ากับ 12,500 กิโลกรัม ที่ญาติโยมนำมาบริจาคส่งให้ ธปท.เก็บเข้าคลังหลวงในวันที่ 12 เม.ย.นี้ ซึ่งจะมีพิธีส่งมอบที่วัดป่าบ้านตาด จ.อุดรธานี
โดยขณะนี้ยังขาดทองคำอีกเพียงเล็กน้อยประมาณ 130 บาท จึงจะถึงเป้าหมายที่ตั้งใจไว้ ก่อนปิดโครงการผ้าป่าช่วยชาติ
นอกจากนั้น ได้หารือเรื่องการแก้ไขกฎหมาย 2 ฉบับ คือ พ.ร.บ.เงินตรา และ พ.ร.บ.กองทุนเพื่อการฟื้นฟูและพัฒนาระบบสถาบันการเงิน ซึ่งทางคณะลูกศิษย์และประชาชนไม่เห็นด้วยกับรัฐบาล ที่จะนำเงินคงคลังออกมาใช้ เพราะการแก้หนี้กองทุนฟื้นฟูฯ มีวิธีอื่นๆ อีกมาก เช่นการเก็บภาษีมรดก
โดยอีก 23 วัน จะเดินทางไปพบนายกรณ์ จาติกวณิช รมว.คลัง เพื่อหารือเรื่องนี้อย่างที่ รมว.คลังก็เคยบอกว่าจะทำวิธีอื่น เช่น เก็บภาษีมรดก หรือ อาจจะเก็บภาษีคนเล่นหุ้นก็ได้ “ทำไมไม่มองวิธีอื่นๆดูบ้าง รัฐบาลทำไมต้องรีบร้อน ปุบปับจะแก้กฎหมาย ทำกันไม่ถามไถ่ประชาชนแบบนี้ ไม่ควรมัดมือชกเช่นนี้ เราประชาชนไม่เห็นด้วย ดังนั้นเสร็จจากธปท. ด้วย” พระอาจารย์นภดล นนทโนกล่าว